Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov 

Spôsob pripomienkového konania	Dôvodom skráteného konania je, aby predmetné nariadenie vlády mohlo nadobudnúť účinnosť 1. 1. 2012. 	
Počet vznesených pripomienok, z toho zásadných	18  / 6 	
Počet vyhodnotených pripomienok	16 	
		
Počet akceptovaných pripomienok, z toho zásadných	6  / 2 	
Počet čiastočne akceptovaných pripomienok, z toho zásadných	3  / 1 	
Počet neakceptovaných pripomienok, z toho zásadných	7  / 3 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	2 (2o,0z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	1 (1o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	1 (1o,0z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	 	 	x 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	4 (0o,4z) 	 	 	 	
12 .	Ministerstvo životného prostredia Slovenskej republiky  	 	 	x 	 	
13 .	Ministerstvo školstva, vedy, výskumu a športu Slovenskej republiky 	 	 	 	x 	
14 .	Ministerstvo zdravotníctva Slovenskej republiky 	1 (0o,1z) 	 	 	 	
15 .	Úrad vlády Slovenskej republiky 	 	 	x 	 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	 	 	x 	 	
18 .	Úrad geodézie, kartografie a katastra Slovenskej republiky 	 	 	x 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	 	x 	
24 .	Národný bezpečnostný úrad 	 	 	 	x 	
25 .	Národná banka Slovenska 	 	 	x 	 	
26 .	Legislatívna rada vlády Slovenskej republiky 	 	 	 	x 	
27 .	Podpredseda vlády SR pre ľudské práva a národnostné menšiny 	1 (1o,0z) 	 	 	 	
28 .	Odbor aproximácie práva sekcie vládnej legislatívy Úradu vlády SR 	 	 	x 	 	
29 .	Najvyšší kontrolný úrad Slovenskej republiky 	 	 	x 	 	
30 .	Najvyšší súd Slovenskej republiky 	 	 	x 	 	
31 .	Generálna prokuratúra Slovenskej republiky 	 	 	x 	 	
32 .	Konfederácia odborových zväzov Slovenskej republiky 	1 (1o,0z) 	 	 	 	
33 .	Asociácia zamestnávateľských zväzov a združení Slovenskej republiky 	 	 	x 	 	
34 .	Centrum pre medzinárodnoprávnu ochranu detí a mládeže 	 	 	 	x 	
35 .	Ústredie práce, sociálnych vecí a rodiny 	 	 	 	x 	
36 .	Európske spotrebiteľské centrum 	 	 	 	x 	
37 .	Asociácia stredných zdravotníckych škôl SR 	1 (0o,1z) 	 	 	 	
38 .	Štátny dopravný úrad 	 	 	 	x 	
39 .	Odbor verejného obstarávania MŽP SR 	 	 	 	x 	
40 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
41 .	Odbor právnych služieb a odvolacích konaní 	 	 	 	x 	
42 .	Operačné stredisko záchrannej zdravotnej služby 	 	 	 	x 	
43 .	Asociácia záchrannej zdravotnej služby 	 	 	 	x 	
44 .	Verejnosť 	5 (5o,0z) 	 	 	 	
45 .	Trenčiansky samosprávny kraj 	1 (1o,0z) 	 	 	 	
	SPOLU	18 (12o,6z) 	0 (0o,0z) 	22 	14 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MF SR 	Všeobecne 
Beriem na vedomie, že návrh nemá vplyv na rozpočet verejnej správy. 	O 	A 	 	
MF SR 	Všeobecne 
V úvodnej vete nariadenia vlády odporúčam vypustiť legislatívnu skratku ako nadbytočnú, pretože pre celé nariadenie je už zavedená v úvodnej vete pôvodného nariadenia vlády. 	O 	A 	 	
MDVaRR SR 	 
Bez pripomienok. 	O 	A 	 	
MPSVR SR 	 
Pripomienky zásadného charakteru 

K doložke vybraných vplyvov 

Zásadne žiadame označiť pozitívny sociálny vplyv návrhu (ktorý vyplýva z bodu 5 a 16 návrhu) zvýšením koeficientov pre výpočet hodnoty koeficientu kvalifikačnej štruktúry pedagogických zamestnancov. 
Odôvodnenie : 
Zvýšenie koeficientov má vplyv na výpočet mzdových prostriedkov pridelených školskému zariadeniu a tým aj pozitívny vplyv na hospodárenie. 
 	Z 	A 	 	
MPSVR SR 	 
Zásadne žiadame doplniť analýzu vybraných vplyvov a do bodu 4.1 a v kvantifikácii zapracovať charakterizovaný vplyv nariadenia (bod 5 a 16 návrhu) na príjmovú situáciu dotknutých pedagogických zamestnancov a ich domácností ako aj predpokladaný počet dotknutých pedagogických zamestnancov. 
Odôvodnenie : 
Podľa čl. 12 a následne čl. 28 Legislatívnych pravidiel vlády Slovenskej republiky v prípade vplyvov na vybrané oblasti je potrebné doplniť k návrhu aj analýzu príslušného vplyvu, ktorá je súčasťou doložky. 
 	Z 	A 	 	
MPSVR SR 	 
Zásadne žiadame doplniť analýzu vplyvov na rozpočet verejnej správy, nakoľko zmeny uvedené v bode 5 a 16 návrhu sa dotýkajú aj pedagogických zamestnancov v zriaďovateľskej pôsobnosti kapitoly Ministerstva práce, sociálnych vecí a rodiny Slovenskej republiky. 
Odôvodnenie : 
Mzdové náklady týchto zamestnancov sú financované z rozpočtovej kapitoly Ministerstva práce sociálnych vecí a rodiny Slovenskej republiky, dodatočné náklady je teda podľa čl. 12, a následne čl. 28 Legislatívnych pravidiel vlády Slovenskej republiky nutné uviesť v analýze vplyvov na rozpočet verejnej správy, ktorá má byť súčasťou doložky. 

 	Z 	N 	Ministerstvo práce sociálnych vecí a rodiny SR nie je zriaďovateľom žiadnych škôl a školských zraiadení zaradených do siete škôl a školských zariadení SR. Z uvedeného dôvodu nariadenie vlády nemá vplyv na rozpočet Ministerstva práce sociálnych vecí a rodiny SR. 
Rozporové konanie sa uskutočnilo 21.11.2011. Rozpor bol odstránený. Ministerstvo práce sociálnych vecí a rodiny SR pripomienku stiahlo. 	
MPSVR SR 	 
V predkladacej správe 

Zásadne žiadame 
znenie poslednej vety „Návrh nariadenia vlády nemá negatívny finančný dopad na rozpočet verejnej správy a nemá ekonomický environmentálny vplyv, vplyv na zamestnanosť a podnikateľské prostredie“ nahradiť znením „Návrh nariadenia vlády má negatívny finančný vplyv na rozpočet verejnej správy a pozitívny sociálny vplyv, nemá environmentálny vplyv, vplyv na podnikateľské prostredia ani informatizáciu spoločnosti.“ 
Odôvodnenie : 
Ide o doplnenie vzhľadom na jednotlivé časti doložky vybraných vplyvov a o úpravu príslušných vplyvov podľa vyššie uvedených pripomienok. 
 	Z 	ČA 	Znenie vety zmenené nasledovne "Návrh nariadenia vlády nemá vplyv na rozpočet verejnej správy, má pozitívny sociálny vplyv, nemá environmentálny vplyv, nemá vplyv na podnikateľské prostredia ani informatizáciu spoločnosti.“. 	
MZ SR 	Príloha č. 1 (Kategórie škôl s jednotným mzdovým normatívom podľa § 2 ods. 1 písm. e) až r) podľa číselných kódov študijných odborov a učebných odborov stredných odborných škôl)v časti „Stredná odborná škola - 11. Kategória“  
V Prílohe č. 1 (Kategórie škôl s jednotným mzdovým normatívom podľa § 2 ods. 1 písm. e) až r) podľa číselných kódov študijných odborov a učebných odborov stredných odborných škôl) v časti „Stredná odborná škola - 11. Kategória“ žiadame ponechať zaradenie zdravotníckych študijných odborov vzdelania do jednotlivých kategórií podľa členenia uvedenom v platnom znení nariadenia vlády. 

Odôvodnenie: 
Zaradením stredných zdravotníckych škôl do jednej kategórie príde k poklesu finančných prostriedkov určených na mzdové normatívy. Uvedená právna úprava nezohľadňuje ekonomickú náročnosť prípravy zdravotníckych pracovníkov na výkon povolania. 
 	Z 	N 	Vytvára sa samostatná kategória (SOS 11) pre skupinu odborov vzdelávania 53 (zdravotnícke odbory vzdelávania). Navrhuje sa nižšie zvýšenie normatívu pre tieto školy, keďže VÚC prideľovali v roku 2010 týmto školám finančné prostriedky len do výšky približne 95 % z normatívne pridelených finančných prostriedkov z ministerstva. Pri tomto objeme finančných prostriedkov bola dosiahnutá pohyblivá zložka mzdy v týchto školách v priemere 27% (najviac zo všetkých kategórií SOŠ). Celková suma prostriedkov pre zdravotnícke školy bude aj napriek týmto opatreniam navýšená oproti roku 2011. 
Rozporové konanie sa uskutočnilo 21.11.2011. Rozpor bol odstránený. Navrhuje sa zvýšiť prevádzková náročnosť vzdelávania žiakov stredných zdravotníckych škôl z 1,250 na 1,500. 	
PPV 	K bodu 4, § 3 odsek 1 písm. h) 
Navrhovanú úpravu odporúčame vypustiť. 
Odôvodnenie: 
Navrhovaná úprava je obsiahnutá v § 7 ods. 16 písm. b) c) zákona č. 597/2003 Z. z o financovaní základných škôl, stredných škôl a školských zariadení 

 	O 	N 	V tomto ustanovení sa od finančných prostriedkov určených na bežné výdavky odpočítavajú finančné prostriedky, ktoré budú použité na účel uvedený v písmene a) až h), to znamená že aj na výdavky uvedené v § 7 ods. 16 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Ak by si ministerstvo na tento účel nevyčlenilo žiadne finančné prostriedky, tak by nemalo z akých zdroj financovať tieto náklady. Zostávajúce finančné prostriedky sa rozdeľujú medzi školy financované podľa tohto zákona. 	
KOZ SR 	Návrh nariadenia vlády Slovenskej republiky, ktorým sa mení a dopĺňa nariadenie vlády SR č. 630/2008 Z.z. , ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov 
Konfederácia odborových zväzov SR nemá pripomienky k návrhu nariadenia vlády SR, ktorým sa mení a dopĺňa nariadenie vlády Slovenskej republiky č. 630/2008 Z.z. , ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov. 	O 	A 	 	
ASZŠ SR 	Čl. I a Prílohe č. 2 
Týmto podávame pripomienku k Návrhu nariadenia vlády Slovenskej republiky ktorým sa mení a dopĺňa nariadenie vlády SR č. 630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov. 
1) Žiadame opravu textu v navrhovanom Čl. I ktorý, upravuje §2 ods.3 nasledovne: 
- v bode 2. písm. b) vyškrtnúť na konci vety text: „a o),“ 
- v bode 2. písm. d) doplniť text nasledovne: 
„ školy s veľmi zvýšenou prevádzkovou náročnosťou podľa odseku 1 písm. i), o), a q)“ 

2) Žiadame opravu Prílohy č. 2 k nariadeniu vlády č.630/2008 nasledovne: 
- v riadku 15, Stredné odborné školy – 11.kategória v stĺpci A (počet žiakov na pedagogického zamestnanca) nahradiť hodnotu 6,0 hodnotou 5,8 
- v riadku 15, Stredné odborné školy – 11.kategória v stĺpci B (počet nepedagogických zamestnancov na pedagogického zamestnanca) nahradiť hodnotu 0,32 hodnotou 0,33 
/navrhované zmeny sa následne prejavia zmenami hodnôt v ďalších stĺpcoch riadku 15/ 
v riadku 15, Stredné odborné školy – 11.kategória v poslednom stĺpci (koeficient prevádzkovej náročnosti KPRN) v súvislosti s požiadavkou v bode 1) zmeniť hodnotu 1,250 na hodnotu 1,750 
Odôvodnenie: 
Všeobecná časť dôvodovej správy uvádza, že cieľom návrhu nariadenia vlády je skvalitnenie prideľovania normatívnych príspevkov zriaďovateľom škôl a štátnych školských zariadení určených na účely osobných nákladov i prevádzkových nákladov a nemá negatívny finančný dopad na rozpočet verejnej správy a nemá ekonomický vplyv a vplyv na zamestnanosť a podnikateľské prostredie. Novela však v rozpore s týmto tvrdením znevýhodňuje oproti predošlému stavu a reálnym potrebám štúdium v zdravotníckych odboroch. 
§ 2 ods.3 Nariadenia vlády Slovenskej republiky č. 630/2008 kategorizuje školy do piatich koeficientov prevádzkovej náročnosti. V doteraz platnom členení bola väčšina stredných zdravotníckych škôl na základe aktivovaných študijných odborov zaradená do 10. kategórie so zaradením do škôl s vysokou prevádzkovou náročnosťou (koeficient 2,000) a niektoré školy do 17. kategórie so zaradením do škôl so štandardnou prevádzkovou náročnosťou (koeficient 1,000). 
Navrhované zmeny zaraďujú stredné zdravotnícke školy do jednej kategórie č.11 s koeficientom prevádzkovej náročnosti (1,250) – školy s mierne zvýšenou prevádzkovou náročnosťou. 
Vzhľadom na to, že v zlúčenej kategórii stredných zdravotníckych škôl je väčšina tých, ktoré boli pôvodne zaradené do škôl s vysokou prevádzkovou náročnosťou (koeficient 2,000) navrhujeme túto kategóriu zaradiť do škôl s veľmi zvýšenou prevádzkovou náročnosťou (koeficient 1,750). 
Stredné zdravotnícke školy musia zvlášť v technických odboroch vynakladať značné prostriedky na: 
• nákup, revízie, servis a údržbu laboratórií a prístrojového vybavenia 
• zabezpečenie ochranných pracovných prostriedkov pre zamestnancov a študentov 
• zabezpečenie likvidácie biologický nebezpečného materiálu 
• zabezpečenie dozimetrických meraní 
• zvýšené náklady na elektrickú energiu, vody, plynu (mikromotory, keramické piecky, odlievacie aparáty, pieskovače, orezávače, plynové kahany, šijacie stroje, vŕtačky, sporáky, termostaty, sterilizátory, sušiarne, chladničky, brúsky, kompresory, polarimetre, ... 

Príloha č. 2 stanovuje koeficienty personálnej, ekonomickej a prevádzkovej náročnosti pre kategórie škôl. Stredné odborné školy – 11. kategória vznikla spojením stredných zdravotníckych škôl z doterajších kategórií 10. a 17. v ktorých boli tieto hodnoty: 
stĺpec A: počet žiakov na pedagogického zamestnanca 5,8 resp. 5,7 a 
stĺpec B: počet nepedagogických zamestnancov na pedagogického zamestnanca 0,33 resp. 0,34. 
Vzhľadom na to, že štúdium v študijných odboroch stredných zdravotníckych škôl je personálne, ekonomicky a prevádzkovo náročné – štátne vzdelávacie programy pre jednotlivé študijné odbory stanovujú delenie žiakov na odbornom vyučovaní na malé skupiny (2-6 členné) a novostanovené hodnoty pre spoločnú kategóriu č.11 sú vyššie ( 6,0 a 0,32) ako v pôvodných kategóriách a preto navrhujeme ponechať hodnoty z doterajšej kategórie č.10: 
- stĺpec A: počet žiakov na pedagogického zamestnanca 5,8 a 
- stĺpec B: počet nepedagogických zamestnancov na pedagogického zamestnanca 0,33. 

 	Z 	N 	Vytvára sa samostatná kategória (SOS 11) pre skupinu odborov vzdelávania 53 (zdravotnícke odbory vzdelávania). Navrhuje sa nižšie zvýšenie normatívu pre tieto školy, keďže VÚC prideľovali v roku 2010 týmto školám finančné prostriedky len do výšky približne 95 % z normatívne pridelených finančných prostriedkov z ministerstva. Pri tomto objeme finančných prostriedkov bola dosiahnutá pohyblivá zložka mzdy v týchto školách v priemere 27% (najviac zo všetkých kategórií SOŠ). Celková suma prostriedkov pre zdravotnícke školy bude aj napriek týmto opatreniam navýšená oproti roku 2011. 
Rozporové konanie sa uskutočnilo 21.11.2011. Rozpor bol odstránený. Navrhuje sa zvýšiť prevádzková náročnosť vzdelávania žiakov stredných zdravotníckych škôl z 1,250 na 1,500. 	
Verejnosť 	§ 2 ods. 3 a k prílohe č. 1 

Zásadné pripomienky k 

Návrhu NARIADENIA VLÁDY Slovenskej republiky z ...................... 2011, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov : 

Študijný odbor 6323 6 hotelová akadémia je v návrhu novely NV SR zaradený medzi stredné odborné školy – 2. kategória – v predchádzajúcich právnych úpravách NV SR č. 630/2008 Z. z. bol odbor zaradený do 1. kategórie. 
Finančná náročnosť študijného odboru 6323 6 hotelová akadémia je nesporná a neporovnateľná s odbormi stredné odborné školy – 2. kategória. Dôvodom je vyučovanie praktických odborných technologických predmetov Cvičenia z technológie prípravy pokrmov, Technika obsluhy počas prvých 3 rokov štúdia a ďalšie praktické cvičenia zaradené v ŠkVP a realizované v budove školy, ktoré si vyžadujú: 
- Zariadenie cvičných kuchýň. 
- Zariadenie odborných učební stolovania. 
- Nákup inventára potrebného pri vyučovaní (sklo, porcelán, kuchynský riad, inventár na stolovanie) – jeho dokupovanie z dôvodu častého používania a poškodzovania na praktickom vyučovaní. 
- Nákup stolovej bielizne. 
- Zvýšené finančné nároky na elektrickú energiu, plyn a vodu pri príprave pokrmov a nápojov na praktickom vyučovaní (5-hodinové blokové cvičenia raz týždenne v cvičných kuchyniach v škole v 1. a 2. ročníku, trieda sa delí na skupiny s počtom 8-12 žiakov). 
- Zvýšené nároky pri údržbe stolového inventáru – pranie, žehlenie. 
- Zvýšené nároky na udržiavanie hygieny – zariadenia kuchýň, inventára a pod. (čistiace prostriedky). 
- Nákup potravín – surovín na varenie, pečenie, prípravu miešaných nápojov, hodnotenie nápojov, atď. (v súčasnosti v plnej miere hradia rodičia žiakov). 
- Nároky na personálne zabezpečenie vyplývajúce z povinnosti deliť triedy pri praktickom vyučovaní na menšie skupiny (8-12 žiakov). 
Podľa § 2 odst- 9 Vyhlášky MŠ SR č. 282/2009 Z.z. o stredných školách a podľa jej prílohy č. 5 je študijný odbor 6323 6 hotelová akadémia s platnosťou od 1.9.2009 zaradený do zoznamu študijných odborov stredných odborných škôl, v ktorých sa vydáva okrem vysvedčenia o maturitnej skúške aj výučný list. 
V rámci revidovania Štátneho vzdelávacieho programu skupiny odborov 63,64 zosúladená poznámka rámcového učebného plánu pre 5-ročné študijné odbory s praxou v znení: „Po absolvovaní najmenej 1400 hodín praktického vyučovania, z ktorých najmenej 1200 vyučovacích hodín tvorí odborný výcvik, sa žiakovi okrem vysvedčenia o maturitnej skúške vydáva výučný list.“ ukladá povinnosť praktického vyučovania. 
Na základe uvedeného je tu nielen možnosť, ale evidentná povinnosť vydávania aj výučného listu. 
Z vyššie uvedeného, ako aj z profilu absolventa vyplýva, že žiaci študijného odboru hotelová akadémia sú v porovnateľnej pozícii (nároky na materiálne, technické a personálne vybavenie pri praktickom vyučovaní) so žiakmi študijného odboru 6444 4 čašník - servírka a študijného odboru 6445 4 kuchár. Náročnosť praktického vyučovania uvedených študijných odborov je porovnateľná. 
V pripravovanej novele Nariadenia vlády SR je študijný odbor 6323 6 hotelová akadémia zaradený do 2. kategórie, kde sú zaradené 4-ročné študijné odbory, ktorých výstupným certifikátom je maturitné vysvedčenie – bez výučného listu. Študijné odbory 6444 4 čašník -servírka a 6445 4 kuchár sú zaradené do 6. kategórie. 
Bolo by logické, aby študijný odbor 6323 6 hotelová akadémia bol zaradený minimálne do 6. kategórie, kde sa predpokladá vyšší celkový normatív. 
Na základe uvedeného navrhujeme prehodnotiť zaradenie študijného odboru 6323 6 hotelová akadémia a zaradiť ho minimálne do 6. kategórie. 

RNDr. Eva Čajková, PhD., riaditeľka, Hotelová akadémia J. Andraščíka Bardejov 
Mgr. Milan Kudrík, riaditeľ, Hotelová academia Spišská Nová Ves 
Ing. Glória Michalidesová, riaditeľka, Hotelová academia Humenné 
Mgr. Katarína Stankovičová, riaditeľka, Hotelová akadémia Otta Brucknera, Kežmarok 
MVDr. Jozef Šenko, riaditeľ, Hotelová akadémia Prešov 
Ing. Katarína Uličná, riaditeľka, Hotelová akadémia Liptovský Mikuláš 

 	O 	ČA 	Pripomienka sa opakuje. 
Každá zmena kategórie strednej odbornej školy na účely financovania je viazaná na príslušné zmeny v legislatíve a v štátnom vzdelávacom programe. Zmena v oblasti personálnej náročnosti sa vyjadruje napríklad určením počtu žiakov na majstra odbornej výchovy alebo určením delenia triedy na skupiny (odborná zložka, praktické cvičenia) ako je to v prípade stredných zdravotníckych škôl. 
Upozorňujeme predkladateľov návrhu na zmenu o zaradenie odboru 6323 6 hotelová akadémia do 6. kategórie stredných odborných škôl (z navrhovanej 2.kategórie stredných odborných škôl), že vyššie uvedené podmienky neboli splnené. 
Súčasne upozorňujeme, že novela vyhlášky MŠ SR č. 282/2009 Z.z. o stredných školách, na ktorú sa odvolávate nemala žiadny dopad na rozpočet verejnej správy a ani dopad na rozpočet MŠVVaŠ SR. To znamená, že sa nepredpokladali žiadne zmeny v súvilsoti so zvýšenou náročnosťou vzdelávania žiakov hotelových akadémií a to ani z toho dôvodu, že podľa prílohy č. 5 k vyhláške je študijný odbor s platnosťou od 1.9.2009 zaradený do zoznamu študijných odborov stredných odborných škôl, v ktorých sa vydáva okrem vysvedčenia o maturitnej skúške aj výučný list. 
Každej zmene vo financovaní musí predchádzať aj finančné zabezpečenie nákladov v rozpočte ministerstva. 
Návrh je aj v rozpore s § 7 ods. 4 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (so zberom údajov na účely normatívneho financovania). 
Navrhuje sa zvýšiť prevádzková náročnosť vzdelávania žiakov hotelových akadémií, z toho dôvodu sa navrhuje ich financovať podľa 3.kategórie stredných odborných škôl. 	
Verejnosť 	Návrhu NARIADENIA VLÁDY Slovenskej republiky z ...................... 2011, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a  
Pripomienky k Návrhu NARIADENIA VLÁDY Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov : 

Študijný odbor 6323 6 hotelová akadémia je v návrhu novely NV SR zaradený medzi stredné odborné školy – 2. kategória – v predchádzajúcich právnych úpravách NV SR č. 630/2008 Z. z. bol odbor zaradený do 1. kategórie. 
Finančná náročnosť študijného odboru 6323 6 hotelová akadémia je nesporná a neporovnateľná s odbormi stredné odborné školy – 2. kategória. Dôvodom je vyučovanie praktických odborných technologických predmetov Cvičenia z technológie prípravy pokrmov, Technika obsluhy počas prvých 3 rokov štúdia a ďalšie praktické cvičenia zaradené v ŠkVP a realizované v budove školy, ktoré si vyžadujú: 
- Zariadenie cvičných kuchýň. 
- Zariadenie odborných učební stolovania. 
- Nákup inventáru potrebného pri vyučovaní (sklo, porcelán, kuchynský riad, inventár na stolovanie) – jeho dokupovanie z dôvodu častého používania a poškodzovania na praktickom vyučovaní. 
- Nákup stolovej bielizne. 
- Zvýšené finančné nároky na elektrickú energiu, plyn a vodu pri príprave pokrmov a nápojov na praktickom vyučovaní (5-hodinové blokové cvičenia raz týždenne v cvičných kuchyniach v škole v 1. a 2. ročníku, trieda sa delí na skupiny). 
- Zvýšené nároky pri údržbe stolového inventáru – pranie, žehlenie. 
- Zvýšené nároky na udržiavanie hygieny – zariadenia kuchýň, inventára a pod. (čistiace prostriedky). 
- Nároky na personálne zabezpečenie vyplývajúce z povinnosti deliť triedy pri praktickom vyučovaní na skupiny. 

Podľa § 2 ods. 9 Vyhlášky MŠ SR č. 282/2009 Z.z. o stredných školách a podľa jej prílohy č. 5 je študijný odbor 6323 6 hotelová akadémia s platnosťou od 1.9.2009 zaradený do zoznamu študijných odborov stredných odborných škôl, v ktorých sa vydáva okrem vysvedčenia o maturitnej skúške aj výučný list. Na základe uvedeného je tu povinnosť vydávania aj výučného listu. 
Z tohto a z profilu absolventa vyplýva, že žiaci študijného odboru hotelová akadémia sú v porovnateľnej pozícii (nároky na materiálne, technické a personálne vybavenie pri praktickom vyučovaní) so žiakmi študijného odboru 6444 4 čašník - servírka a študijného odboru 6445 4 kuchár. Náročnosť praktického vyučovania uvedených študijných odborov je porovnateľná. 
V pripravovanej novele Nariadenia vlády SR je študijný odbor 6323 6 hotelová akadémia zaradený do 2. kategórie, kde sú zaradené 4-ročné študijné odbory, ktorých výstupným certifikátom je maturitné vysvedčenie – bez výučného listu. Študijné odbory 6444 4 čašník -servírka a 6445 4 kuchár sú zaradené do 6. kategórie. 
Navrhujeme prehodnotiť zaradenie študijného odboru 6323 6 hotelová akadémia a zaradiť ho minimálne do 6. kategórie. 

Mgr. Eva Dočekalová, riaditeľka, Hotelová akadémia Brezno 
Mgr. Elena Grúňová, riaditeľka, Hotelová akadémia Ľudovíta Wintera Piešťany 

 	O 	ČA 	Každá zmena kategórie strednej odbornej školy na účely financovania je viazaná na príslušné zmeny v legislatíve a v štátnom vzdelávacom programe. Zmena v oblasti personálnej náročnosti sa vyjadruje napríklad určením počtu žiakov na majstra odbornej výchovy alebo určením delenia triedy na skupiny (odborná zložka, praktické cvičenia) ako je to napríklad v prípade stredných zdravotníckych škôl. 
Upozorňujeme predkladateľov návrhu na zmenu o zaradenie odboru 6323 6 hotelová akadémia do 6. kategórie stredných odborných škôl (z navrhovanej 2.kategórie stredných odborných škôl), že vyššie uvedené podmienky neboli splnené. 
Súčasne upozorňujeme, že novela vyhlášky MŠ SR č. 282/2009 Z.z. o stredných školách, na ktorú sa odvolávate nemala žiadny dopad na rozpočet verejnej správy a ani dopad na rozpočet MŠVVaŠ SR. To znamená, že sa nepredpokladali žiadne zmeny v súvilsoti so zvýšenou náročnosťou vzdelávania žiakov hotelových akadémií a to ani z toho dôvodu, že podľa prílohy č. 5 k vyhláške je študijný odbor s platnosťou od 1.9.2009 zaradený do zoznamu študijných odborov stredných odborných škôl, v ktorých sa vydáva okrem vysvedčenia o maturitnej skúške aj výučný list. 
Každej zmene vo financovaní musí predchádzať aj finančné zabezpečenie nákladov v rozpočte ministerstva. 
Návrh je aj v rozpore s § 7 ods. 4 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (so zberom údajov na účely normatívneho financovania). 
Navrhuje sa zvýšiť prevádzková náročnosť vzdelávania žiakov hotelových akadémií, z toho dôvodu sa navrhuje ich financovať podľa 3.kategórie stredných odborných škôl. 	
Verejnosť 	nariadeniu vlády Slovenskej republiky č. 630/2008 Z.z 
EUROPEA SLOVAKIA – 
združenie vzdelávacích zariadení pre pôdohospodárstvo a rozvoj vidieka 
so sídlom: SOŠ poľnohospodárstva a služieb na vidieku, Zavarská 9, 917 28 Trnava 

v rámci pripomienkového konania, ktorým sa mení a dopĺňa 
nariadenie vlády Slovenskej republiky č. 630/2008 Z.z., ktorým sa ustanovujú podrobnosti 
rozpisu finančných prostriedkov zo štátneho rozpočtu pre školy a školské zariadenia vyslovuje 
nasledovné pripomienky: 

1. Študijný odbor 4330 6 zaradiť v rámci stredných odborných škôl (jedná sa o 450 žiakov v rámci celého Slovenska) z hľadiska jeho obtiažnosti do 7. kategórie z nasledovných dôvodov: 

a) didaktické – pri výučbe odborných predmetov, hlavne praktických cvičení a odbornej praxe sa vyžaduje vysoká miera individuálneho prístupu k žiakom: 
- pri kontrole vykonávania veterinárnych úkonov spojených z veterinárnymi zákrokmi na zvieratách, 
- výchovno-vzdelávací proces vyžaduje precíznosť a odborno-metodickú zdatnosť týkajúcu sa správneho diagnostikovania chorôb, čo sa dá dosiahnuť iba individuálnym prístupom, ktorý si vyžaduje mať nižší počet žiakov v skupine, 
- vyžaduje sa zvýšená kontrola ak žiak zaobchádza s jednotlivými druhmi a vekovými kategóriami zvierat. Jedná sa o veľké hospodárske zvieratá resp. zvieratá, ktoré svojim správaním a obrannými reflexami sa ovládajú ťažšie príp. svojim správaním, ktoré je odlišné od správania zvierat zdravých reagujú podráždene až agresívne, čím sa zvyšuje riziko poranení a úrazu žiaka, 
- je potrebné dodržiavať zásady bezpečnosti, ochrany zdravia a hygieny pri práci s biologickým materiálom (zvieratá, produkty, vzorky), ktoré musí učiteľ v ďaleko vyššej miere kontrolovať ako pri teoretickej výučbe. 
V rámci výučby skupiny odborných predmetov hrozí vyššie riziko poranení a úrazov. 

b) materiálne 
- výučba odborných predmetov si vyžaduje zvýšené nároky na potrebu modelov, preparátov a didaktických pomôcok, často za využitia IKT z predmetov anatómia a fyziológia, mikrobiológia a parazitológia, základy patológie a hygiena chovu zvierat, 
- vo vyučovacom procese v predmetoch veterinárna starostlivosť, základy patológie a odborná prax je potrebné využívať pitevné a operačné nástroje, 
- predmet laboratórna kontrola vyžaduje používanie chemických prípravkov, živných pôd a prístrojov pre zisťovanie chemických, biochemických a mikrobiologických hodnôt a ukazovateľov kontrolovaného materiálu, 
- používané lieky, liečivá a pomôcky na osobnú ochranu majú iba krátke expiračné resp. záručné lehoty a preto z hľadiska hygieny a ochrany zdravia sa musia vymieňať príp. dávať likvidovať ako nebezpečný odpad, 
- sú zvýšené nároky na presun žiakov hlavne na odbornú prax, ktorú je potrebné vykonávať priamo v teréne t.j. u poľnohospodársko-potravinárskych subjektov, veterinárnych zariadeniach, útulkoch zvierat a špecializovaných laboratóriách. 

2. Študijný odbor 4210 6 zaradiť v rámci stredných odborných škôl z hľadiska jeho obtiažnosti aspoň do 6. kategórie z nasledovných dôvodov: 

a) didaktické – pri výučbe odborných predmetov, hlavne praktických cvičení a odbornej praxe sa vyžaduje vykonávať mnoho vyučovacích hodín v podmienkach výrobnej praxe. Odborné zamerania si vyžadujú individuálny prístup k žiakom pri vykonávaní úkonov spojených: 
- s manipuláciu a ošetrovaním biologického materiálu, či sa jedná o hospodárske zvieratá alebo rastlinný materiál a taktiež i personálnu prácu, 
- s inštruktážnou činnosťou, usmerňovaní a kontrole žiakov pri jednotlivých úkonoch. 
Mnohé úkony sa musia vykonávať tak, že žiaci sú od seba vzdialení a pri väčšom počte žiakov by učiteľ nestačil splniť výchovno-vzdelávací cieľ resp. objektívne zhodnotiť žiakov. 

b) materiálne 
- výučba odborných predmetov si vyžaduje zvýšené nároky nielen na potrebu modelov, preparátov a didaktických pomôcok, často za využitia IKT z predmetov skupín rastlinnej a živočíšnej výroby ako i ekonomiky, ale i pestovanie rastlín a chov zvierat priamo v objektoch školy. To je spojené i s nákupom hnojív, krmív a náradia na zabezpečenie pestovateľských a chovateľských podmienok, 
- vo vyučovacom procese sa v mechanizačných predmetoch musia využívať technické zariadenia a mechanizačné prostriedky, 
- predmety chémia, ochrana rastlín, asanácia, hygiena potravín, výživa a dietetika, si vyžadujú používanie chemických zlúčenín, živných pôd a prístrojov pre zisťovanie chemických, biochemických a mikrobiologických hodnôt kontrolovaného materiálu, 
- používané preparáty a pomôcky na osobnú ochranu majú iba krátke expiračné resp. záručné lehoty a preto z hľadiska hygieny a ochrany zdravia sa musia vymieňať príp. dávať likvidovať ako nebezpečný odpad, čím stúpa nákladovosť, 
- vyžaduje sa častejší nákup odborných periodík, metodík a zákonov spojených s aktualizáciou učiva, 
- sú zvýšené nároky na presun žiakov hlavne na odbornú prax, ktorú je potrebné vykonávať priamo vo výrobnej praxi t.j. u špecializovaných poľnohospodársko-potravinárskych subjektov, agroturistických zariadeniach, útulkoch zvierat, špecializovaných chovných zariadeniach a staniciach. 

Trnava 16.11.2011 

Vypracoval: Ing. Ľudovít Škrabák 
predseda združenia EUROPEA Slovakia 
 	O 	N 	Každá zmena kategórie strednej odbornej školy na účely financovania je viazaná na príslušné zmeny v legislatíve a v štátnom vzdelávacom programe. Zmena v oblasti personálnej náročnosti sa vyjadruje napríklad určením počtu žiakov na majstra odbornej výchovy alebo určením delenia triedy na skupiny (odborná zložka, praktické cvičenia) ako je to v prípade stredných zdravotníckych škôl. 
Upozorňujeme predkladateľov návrhu na zmenu o zaradenie odboru 4330 6 do 7. kategórie stredných odborných škôl (z navrhovanej 3.kategórie stredných odborných škôl) a odboru vzdelávania 4210 6 do 6. kategórie stredných odborných škôl (z navrhovanej 3.kategórie stredných odborných škôl), že vyššie uvedené podmienky neboli splnené. 
Návrh je aj v rozpore s § 7 ods. 4 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (so zberom údajov na účely normatívneho financovania).Návrh má dopad na rozpočet ministerstva.  	
Verejnosť 	Bilingválne gymnáziá 
Pripomienka Asociácie riaditeľov štátnych gymnázií SR 

V Prílohe č. 2 k nariadeniu vlády č. 630/2008 Z. z. Koeficienty personálnej, ekonomickej a prevádzkovej náročnosti pre kategórie škôl, v ktorých sa žiaci pripravujú na povolanie sa nenachádza v „Kategória škôl s jednotným mzdovým normatívom a s jednotným normatívom na vzdelávací proces“ 7902 5 74 gymnázium – bilingválne štúdium ISCED 3A. 
Nakoľko táto kategória štúdia nebola zahrnutá do novely je potrebné ju zapracovať do prílohy č. 2. 
Návrh: 
Kategóriu 2. Gymnáziá prenásobiť koeficientom 1,5. 
Zdôvodnenie 
Ide o 5. ročné štúdium, kde sa výučba v prevažnej miere realizuje v druhom vyučovacom jazyku a trieda sa delí na skupiny. 
Pri medzivládnych dohodách časť učiteľov absolvuje v každom roku aktualizačné vzdelávania v partnerskej krajine formou zahraničnej stáže - štipendia a je potrebné ho nahradiť ďalším učiteľom. 
Návrh položiek v prílohe 2 NV pre gymnáziá podľa predkladaného materiálu 
10,5 
0,26 
0,0952 
0,0248 
0,0165 
0,1117 
1,820 
1,410 
1,000 

Návrh úpravy položiek vprílohe 2 NV pre gymnáziá bilingválne podľa ARŠG SR 
7 
0,39 
0,1428 
0,0372 
0,0248 
0,1676 
2,73 
2,115 
1,000 

Návrh predkladá prezident asociácie RNDr. Pavel Sadloň 	O 	N 	Financovanie nákladov na vzdelávanie žiakov v bilingválnych gymnáziách upravuje § 4 ods. 2 a 6 nariadenia vlády. Tento stav platí od začiatku normatívneho financovania. 	
TNSK 	k financovaniu gymnázií 
Navrhujeme prehodnotiť doterajší spôsob financovania gymnázií, nakoľko gymnáziá sú stavbou rozpočtu podhodnotené v oblasti prevádzkového i personálneho normatívu. Na základe uvedeného navrhujeme gymnázia zrovnoprávniť finančne s 1. kategóriou stredných odborných škôl. 
Odôvodnenie: 
Gymnáziá sú všeobecnovzdelávacie, vnútorne diferencované stredné školy, ktorých vzdelávacie programy sú zamerané predovšetkým na prípravu pre štúdium na vysokých školách, môžu pripravovať aj na výkon niektorých činností vo verejnej správe, kultúre a športe. Z uvedeného vyplýva, že gymnázia potrebujú moderne vybavené laboratóriá, moderné učebné pomôcky, techniku a podobne, ktoré spĺňajú nároky kladené na modernú školu. Z tohto dôvodu sú gymnáziá porovnateľné, alebo dokonca finančne náročnejšie ako niektoré odborné školy alebo ich odbory. 

 	O 	N 	Návrh je v rozpore s personálnou náročnosťou vzdelávania. Náročnosť vzdelávania žiakov odborov vzdelávania uvedených v 1. kategórii stredných odborných škôl je vyššia ako v prípade vzdelávania žiakov gymnázií.